Man op plaas vasgebind, huis leeggedra | Maroela Media
Aanklagte van huisroof, voertuigdiefstal, huisbraak asook diefstal word ondersoek ná ŉ voorval op ŉ plaas in die Oos-Kaap.
Kapt. Mali Govender, woordvoerder van die polisie, het gesê die voorval het Dinsdag omstreeks 07:30 op ŉ plaas buite Grahamstad plaasgevind.
“ŉ Onbekende aantal verdagtes het die huis van ŉ werker op die plaas binnegegaan. ŉ Man en vrou en hul twee kinders was in die huis en die man is met kabelbinders vasgebind,” het Govender gesê.
Volgens Govender is die gesin nie aangerand nie, maar is hulle wel uiters getraumatiseerd ná die voorval.
“Voordat die verdagtes van die toneel gevlug het, het hulle twee selfone sowel as die sleutels van ŉ bakkie wat op die werf geparkeer was gesteel.”
Govender het gesê die verdagtes het daarna na die hoofhuis op die plaas gegaan, die veiligheidshek oopgeforseer en die huis waarvan die inwoners nie tuis was nie binnegegaan.
Volgens haar het hulle van die toneel gevlug met verskeie vuurwapens, juweliersware, kontant, ŉ kragopwekker, ŉ Suzuki-bootenjin, ŉ stel gholfstokke, ŉ skootrekenaar sowel as ŉ silwergrys Polo Playa-voertuig.
Brig. David Kanuka, bevelvoerder van die polisie in Grahamstad, het die voorval as skokkend beskryf. Volgens Kanuka is albei voertuie Dinsdag in Port Elizabeth opgespoor.
Enigiemand met inligting oor die voorval word versoek om hul naaste polisiestasie te kontak. Alle inligting sal as vertroulik hanteer word.
Grahamstad Port Elizabeth
Blou Bul-speler vas op seksklag
David Kanuka beskryf dit as skokkend maar agbare brigadier wat se jy van plaasmoorde?
Skokkend ja · 1 jaar gelede
Hoekom is die voorval skokkend? Omdat ‘n PLAASWERKER beroof is? Vreemd dat dit nie skokkend is as die BOERE vermoor word vir dieselfde nie. Die plaaswerker het NIKS oorgekom nie maar dit is skokkend, boere en hulle vrouens word wreed gemartel, vermink en verkrag en dit is nie SKOKKEND nie? So kom julle ware kleure maar uit. En ons het mos gese die kriminele gaan van boere oorgaan na werkers, maar dis mos ‘n “rassistiese” uitlating gewees, so deal maar daarmee. Dit gaan toeneem.